Bylmoorde: 'Marli se lewe sal nooit weer dieselfde wees' | Maroela Media
Die staat het Dinsdag in die hooggeregshof in Kaapstad aangevoer dat Marli van Breda sal moet leef met die wete dat haar broer hulle gesin uitgewis het.
Henri van Breda het Dinsdag weer in die hof verskyn nadat regter Siraj Desai hom verlede maand skuldig bevind het aan die brutale moord op sy ouers, Martin en Theresa, en sy ouer broer, Rudi, asook poging tot moord op sy suster, Marli.
Adv. Susan Galloway, vir die staat, het ter strafverswaring getuig dat Marli die aanval oorleef het weens "'n wonderwerk" en nie omdat haar broer haar genadig was nie. Sy het gesê Van Breda se lang gesprek met die nooddienste wys daarop dat hy nie haastig was om mediese hulp te kry nie ondanks die feit dat sy erg beseerde suster steeds geleef het. Volgens Galloway wys dit op die koelbloedige aard van die aanval.
Galloway het gesê die staat het besluit om nie 'n slagofferimpakverslag in te handig nie nadat hulle met Marli en haar regspan gekonsulteer het in belang van haar privaatheid.
Galloway het gesê Van Breda het nooit oopgemaak teenoor die hof nie en dat daar om dié rede nie 'n motief vir die aanval bevestig kon word nie.
Botha het egter gesê hy het geen verdere argumente nie, en dat hy die saak so ver as wat hy in staat was, geneem het.
Daar is ook Dinsdag in die hof bevestig dat Van Breda ligte beserings, soos skrape en kneusplekke, opgedoen het toe hy in die Pollsmoor-gevangenis aangeval is. Dit is ook bevestig dat berigte dat Van Breda probeer selfmoord pleeg het, onwaar is.
Desai het gesê hy het 'n paar dae nodig om oor die vonnisoplegging te dink. Van Breda sal Donderdag gevonnis word. Hy bly in aanhouding.
"Hy bly in aanhouding" HOE DAN ANDERS???
"maar 20 jaar oud was, en n eerste oortreder" n eerste oortreder wat sy familie met n byl doodgekap het, verdien 3 x lewens sonder parool.
Net n vraag, hoekom vat die regters altyd so lank om te besluit oor n vonnisoplegging? Die ou is skuldig en hy het 3 mense doodgemaak en n vierde amper doodgemaak sonder enige verswarende omstandighede. Gee hom 3jaar lewenslank en nog 15jaar vir die aanranding. Maar nee die Staat (ons) se geld moet gemors word.
Ek dink die sussie kan alles onthou. Sy wil net nie getuig nie want kan jy dink as hy sonder n motief 3 mense kan vermoor, wat gaan hy met iemand maak wat die ware verhaal vertel?